CELEX: C2006/022/15
Language: et
Date: 2006-01-28 00:00:00
Title: Kohtuasi C-407/05: Eelotsusetaotlus, mille esitas Hof van Cassatie van België  8. novembri 2005.  aasta otsusega kohtuasjas Reyniers ja Sogama bvba versus 1. Belgisch Interventie- en Restitutiebureau 2. Belgia Kuningriik

28.1.2006   
            
            
               ET
            
            
               Euroopa Liidu Teataja
            
            
               C 22/8
            
         Eelotsusetaotlus, mille esitas Hof van Cassatie van België 8. novembri 2005. aasta otsusega kohtuasjas Reyniers ja Sogama bvba versus 1. Belgisch Interventie- en Restitutiebureau 2. Belgia Kuningriik
   (Kohtuasi C-407/05)
   (2006/C 22/15)
   Kohtumenetluse keel: hollandi
   Euroopa Ühenduste Kohus on saanud Hof van Cassatie van België 8. novembri 2005. aasta otsusega esitatud eelotsusetaotluse kohtuasjas Reyniers ja Sogama bvba v. 1. Belgisch Interventie- en Restitutiebureau 2. Belgia Kuningriik, mis saabus kohtukantseleisse 21. novembril 2005.
   Hof van Cassatie van België küsib Euroopa Kohtult eelotsust järgmises küsimuses:
   Kas komisjoni 27. märtsi 1987. aasta määruse (EMÜ) nr 1062/87 (1) ühenduse transiidiprotseduuri rakendamise ja lihtsustamise kohta, artiklit 11a, mis lisati komisjoni 29. mai 1990. aasta määrusega (EMÜ) nr 1429/90 (2) nimetatud määruse muutmise kohta, nõukogu 17. septembri 1990. aasta määruse (EMÜ) nr 2726/90 (3) ühenduse transiidiprotseduuri kohta artiklit 34 ja komisjoni 21. aprilli 1992. aasta määruse (EMÜ) nr 1214/92 (4), millega kehtestatakse ühenduse transiidiprotseduuri rakendussätted ja lihtsustamise meetmed, artiklit 49 tuleb tõlgendada selliselt, et
   
               —
            
            
               hoolimata asjaolust, et teates deklarandile puudus viide kolmekuulisele tähtajale, mille jooksul saab pädevale lähtetolliasutusele esitada tõendeid kas transiidieeskirjade järgimise või eeskirjade tegeliku rikkumise või eiramise koha kohta, võib kohus tema otsust toetavate tegelike asjaolude alusel otsustada, et ka ilma kolmekuulise tähtaja nimetamiseta vastab teade õigusnormi eesmärgile, või
            
         
               —
            
            
               et teates deklarandile peab olema igal juhul nimetatud ka kolmekuuline tähtaeg, mille jooksul saab pädevale lähtetolliasutusele esitada tõendeid kas transiidieeskirjade järgimise või eeskirjade tegeliku rikkumise või eiramise koha kohta, nii et pädev ametiasutus saab esitada maksunõude ainult pärast seda, kui ta on sõnaselgelt deklarandile teatanud, et tal on kolm kuud aega esitada nimetatud tõendid ja juhul, kui kõnealuse tähtaja jooksul neid tõendeid ei esitata?
            
         
      (1)  EÜT L 107, lk 1.
   
      (2)  EÜT L 137, lk 21.
   
      (3)  EÜT L 262, lk 1.
   
      (4)  EÜT L 132, lk 1.